google/wiki40b huggingface dataset:
Bertil av Sverige

Bakgrunn

Prins Bertil var sønn av kong Gustav VI Adolf av Sverige og hans første hustru, prinsesse Margaret av Connaught. Hans eldste bror, arveprins Gustav Adolf av Sverige, døde i 1947, og etterlot seg en ett år gammel sønn, samtidig som alle de andre arvingene til tronen hadde mistet sine rettigheter som følge av sine ekteskap.

Ekteskap, arvefølge

Dermed var sjansene svært store for at Bertil en dag ville bli regent. Som følge av dette valgte prins Bertil å ikke gifte seg med walisiske Lilian Davies, ettersom dette ville ta fra ham arveretten.
Uansett, hans far levde lenge nok til at Bertils nevø Karl XVI Gustav ble myndig, og den nye kongen ga Bertil tillatelse til å gifte seg med Lilian Davies. Bryllupet fant sted 7. desember 1976. Inntil kronprins Carl Philips fødsel i 1979 var prins Bertil fortsatt først i arverekken.
Da arveloven ble endret i 1980 ble arverett til tronen innskrenket til bare å gjelde etterkommerne av Karl XVI Gustav, men det ble likevel gjort en unntak for prins Bertil, slik at han fortsatt var i arverekken etter kongens barn.

Sjøoffiser

Bertil var en stor del av sitt liv aktiv sjøoffiser. Han praktiserte ombord på torpedokrysseren «Örnen» i 1928 og jageren «Nordenskjöld» i 1929. Innskrivning som sjøökadett ved Kungliga Sjökrigsskolan fant sted 25. juni 1931 med kadettnummer 1. I løpet av sin utdannelse til sjøoffiser foretok prinsen sjøekspedisjoner ombord på orlogsbriggen «Falken» i 1931, panserkrysseren «Fylgia» og torpedokrysseren «Psilander» 1931-1932, samt panserskipet «Oscar II» og torpedokrysseren Örnen 1934. Sjøoffiserseksamen fulgte den 4. oktober 1934. 
Årene 1935-1937 var Bertil assisterende marineattaché i Paris.
Etter andre verdenskrigs utbrudd var Bertil torpedooffiser ombord på jageren «Malmö». Fra 1940 tjenestegjorde prinsen på motortorpedobåt ved Gålöbasen i Stockholms skjærgård, blant annet som fartøysjef på motortorpedobåtene T4 (1940) og T15 (1941). I 1941 var Bertil flåtens prøvetursjef for fire motortorpedobåter (T15-T18), som ble bygd av Kockums og hadde italienske motorer fra Isotta Fraschini. 
1942-1945 tjenestegjorde Bertil som assisterende marineattaché i London. 
Bertil var første æresmedlem i Kungliga Örlogsmannasällskapet (innvalgt 2. april 1941) og Kungliga Krigsvetenskapsakademien (fra 1952) samt æresmedlem i Svenska flottans reservofficersförbund (fra 1950).

Interesser

Bertil var kjent som «motorprinsen» på grunn av sin interesse for biler, som han samlet på. Han var også idrettsinteressert og ble dermed også kalt «idrottsprinsen». Andra populære kallenavn var «skridskoprinsen», «hopparprinsen», «flygarprinsen», «Mc-prinsen», «golfprinsen» og «bouleprinsen». I mange år var han leder for Riksidrottsförbundet og i ett år på 1940-tallet dessuten for Svenska Golfförbundet. 
Sannsynligvis var det Bertils motorinteresse som førte til at han fikk innvie Sveriges første motorvei (den 11 kilometer lange strekningen mellom Malmö og Lund) i 1953. Han klippet ikke bare innvielsesbåndet, men var også den første å kjøre på denne motorveien.
Bertil ble i 1952 tildelt storkors av St. Olavs Orden, i 1953 med kjede.
Izumi-ku (Yokohama)

Izumi-ku (泉区) er en av Yokohamas 18 bydeler. Området er 23,56 kvadratkilometer og har 152 723 innbyggere (2006).
Gyoji Matsumoto

Japans herrelandslag

Gyoji Matsumoto var målvakt og spilte én landskamp for Japans herrelandslag.
Apexacuta

Utseende

Ganske store, brune sommerfugler, oversiden kan ha firkantede, oransje flekker. Slekten kjennes lett på at forvingen er trukket ut til en skarp spiss, noe slektens navn ("skarp-endet") også viser til.

Utbredelse

Slekten er utbredt fra Colombia i nord til Bolivia i sør.
Suomi M-31

Eksport

Våpenet ble produsert av det finske selskapet «Tikkakoski Oy», og ble også lisensiert til danske Madsen, svenske Husqvarna, og sveitsiske Hispano Suiza. Det ble også eksportert i stor grad til de baltiske land.

Sverige

I Sverige fikk den navnet Kulsprutepistol m/37 (Kpist m/37) og ble kamret for 9 x 20 mm Browning patronen som ble brukt i Husqvarna M/07 pistolen. De første eksemplarene ble laget i Finland, men etter hvert ble de laget på lisens i Sverige. Den ble senere ombygd for å bruke 9 x 19 mm Luger patronen, som gikk under navnet Patron m/39 i Sverige. Disse maskinpistolene fikk navnet Kulsprutepistol m/37-39. Totalt ble det produsert 35 000 Kpist m/37-39 hos Husqvarna.
Locust Grove (Adams County, Ohio)

Historie

Locust Grove ble opprettet i 1835. The community was named for a grove of locust trees near the original town site. Et postkontor ble etablert i Locust Grove i 1833 og var i drift til 1920.
Ferjesambandet Skudeneshavn–Kvitsøy–Mekjarvik

Skudeneshavn–Kvitsøy–Mekjarvik var et ferjesamband som ble til ved en sammenslåing av ferjesambandene Skudeneshavn–Mekjarvik og Kvitsøy–Mekjarvik sommeren 2001. Sambandet ble siden starten trafikkert av Stavangerske med ferjen M/F «Fjordveien». Fra 3. oktober 2007 overtok Tide Sjø ferja og driften.
Sambandet hadde fire turer mellom Skudeneshavn og Mekjarvik og mellom Skudeneshavn og Kvitsøy og åtte turer mellom Kvitsøy og Mekjarvik daglig. Overfartstiden var 85 minutter mellom Skudeneshavn og Mekjarvik, 45 minutter mellom Skudeneshavn og Kvitsøy og 30 minutter mellom Kvitsøy og Mekjarvik.
5. september 2013 ble ferjesambandet nedlagt og trafikken flyttet over i Karmøytunnelen som er en del av T-forbindelsen.
Torgeir & Kjendisene

Torgeir & Kjendisene er et norsk rockeband fra Moss med medlemmene: Torgeir Hansen, Per Kværner, Dag Vidar Kruse og Dag Anders Sandell. Bandet vant Spellemannprisen 2016 i klassen danseband for En runde til.
Støpejern

Støpejern eller støypejern er en betegnelse på en gruppe jern-baserte  legeringer med karbon og silisium, som størkner i et eutektikum. Karboninnholdet er minimum 2,1 % (vektprosent), ettersom jernlegeringer med lavere innhold defineres som karbonstål. Vanlig innhold av legeringselementer er 2,1–4 % karbon, 1–3 % silisium og inntil 0,5–1 % av andre elementer som mangan, kobber, tinn m.fl., alt etter hvilke egenskaper støpejernet skal ha.
Eksempler på bruk er maskindeler, skipsdeler, vannrør (soilrør), gategods (kumlokk) og bildeler. Sistnevnte står for en betydelig del av verdensproduksjonen av støpejern, og eksempler er motor-, styrings- og bremsedeler. Støpejern benyttes også i vedovner, stekepanner og gryter.
Støpejern lages ved at jernholdige råmaterialer, sammen med karbon og andre legeringselementer, smeltes i en smelteovn, en masovn. Når ønsket temperatur og analyse er oppnådd, blir det smeltede jernet tappet i en øse, tilført nye legeringselementer og deretter støpt i sandformer som gir den ønskede form på delen som skal lages.
Støpejern inndeles i to hovedgrupper,  hvitt og grått, etter utseendet på bruddflaten. I hvitt støpejern foreligger karbonet som cementitt som gir et meget hardt og slitesterkt materiale. I grått støpejern foreligger karbonet som utskilt grafitt. Grunnen til denne forskjellen er å finne i at legeringer av jern og karbon har to ulike fasediagrammer, det metastabile Fe-Fe₃C og det stabile Fe-C. Enkelt sagt vil en ved rask størkning følge det metastabile systemet, mens det stabile er foretrukket ved noe senere størkning. Det er også vanlig å tilsette ympemiddel til smelten før støping for å unngå dannelse av hvitt støpejern.
Grått støpejern har igjen flere varianter, etter hvordan den utskilte grafitten opptrer. De to viktigste er flakgrafitt, omtalt som grått støpejern, og kulegrafitt som omtales som seigjern. De mekaniske egenskapene til disse to er ganske forskjellige, ettersom flakgrafitt gir høy varmelednings- og dempningsevne, egnet for motorblokker, mens kulegrafitt gir høy motstand mot plastisk deformasjon. Enkelt sagt kan en skille mellom disse ved at grått støpejern kan slås i stykker med en slegge, mens slår en på seigjern vil en knekke skaftet på slegga før støpejernet gir seg. Seigjern lages ved tilsetting av behandlingslegering til smelten før støping.
Det er også mulig å varmebehandle støpejern etter støping for å oppnå andre mekaniske egenskaper.
Tonnasjemessig er grått støpejern fortsatt størst, mens seigjern øker mest og har fått betydelig anvendelse. Eksempler er komponenter i vindmøller og annet maskingods som avløser langt dyrere løsninger med sveiste konstruksjoner.
Tvedestrand og Åmli videregående skole

Historikk

Frem til 2004 var Holt og Tvedestrand var to ulike skoler. Holt landbruksskole og Tvedestrand videregående skole. 1. august 2004 ble skolene slått sammen til en administrativ enhet. I 2011 ble Åmli videregående skole også innlemmet i skolen. Skolen skiftet da navn til Tvedestrand og Åmli videregående skole.

Tvedestrand Gymnas

Tvedestrand var i utgangspunktet en middelskole som etterhvert ble til realskole, før den etter 2. verdenskrig ble til Tvedestrand gymnas. Gymnaset fikk til slutt betegnelsen videregående skole. Middelskolen var en skole mellom barneskole og gymnaset, og den kom så tidlig som i 1880 til Tvedestrand delvis på grunn av tettstedets oppblomstring som sjøfartsby og de lokale pådrivere for utdanning, deriblant ordfører Fritz Smith. Jentene ble først inkludert i 1886. Skolen holdt først til i Østerkleiv, men flyttet etterhvert til eget bygg på Vesterkleiv. Da ungdomsskolen ble innført, flyttet skolen til nye lokaler på Lyngmyr.
Tvedestrand Gymnas fikk eksamensrett i 1946 og samme år ga Tvedetransdrussen ut russeavisen «Frekkheten». Siden 1948 har Tvedestandrussen gitt ut russeavis, og i 1946 fikk avisen det faste navnet «Oksebrølet». Både Arne Torp (1961) og Torstein Moland (1965) har vært redaktør for avisen.

Åmli videregående skole

Åmli videregående skole ble etablert i 1981. Før dette hadde skolen vært Åmli Statsrealskole og Åmli hjelpepleierskole. Statsrealskolen virket fra rundt 1945 til 1974, mens hjelpepleierskolen, som var underlagt Helsedirektoratet, startet i 1975. Fra 1975 ble det også kjørt grunnkurs i landbruk underlagt Holt landbruksskole. Fra 1977 til 1981 var der også filialklasser under Tvedestrand gymnas.

Arkivet

Arkivmateriale etter skolens forløpere, Tvedestrand gymnas, Holt landbruksskole og Åmli videregående skole, befinner seg på Kuben i Arendal. Arkivet etter Tvedestrand gymnas omfatter i hovedsak perioden fra 1960-tallet og frem til slutten av 1990-tallet.
Arkivet etter Holt landbruksskole strekker seg fra 1897 til 1982. Det finnes også en samling russeaviser fra Tvedestrand Gymnas. Samlingen er registrert som et eget arkiv ved Aust-Agder museum og Arkiv avdeling KUBEN.
Myodermum

Utseende

Middelsstore (15-20 millimeter), brunrøde gullbasser.
Kroppen er tett og kraftig punktert, og tett kledt med korte, oppstående hår som gir billene et litt fløyelsaktig utseende.

Utbredelse

Slekten er utbredt i tropisk Afrika.
Star Fox

Star Fox (スターフォックス Sutā Fokkusu) er en suksessrik videospillserie eid av Nintendo. Det første spillet i serien er et fremover-scrollende 3D-rail shooter. Senere oppfølgere hadde mer styringsfrihet. Originalspillet var basert på Star Wars-serien. Helten i Star Fox-spillene er Fox McCloud. Mange av figurene i Star Fox-serien har gjort opptredener i Super Smash Bros.-serien.
De nederlandske Antiller under Panamerikanske leker 1959

De nederlandske Antiller under Panamerikanske leker 1959. De nederlandske Antiller deltok i de tredje Panamerikanske leker som ble arrangert i Chicago mellom 27. august og 7. september 1959. De kom på delt syttendeplass med en bronsemedalje.
Leqing kullkraftverk

Leqing kullkraftverk er et kullkraftverk i provinsen Zhejiang, i det østlige Kina. Det har en installert produksjonskapasitet på 1.200 MW. Operatør er Zhejiang Provincial Energy Group Co Ltd.
Opilioacariformes

Utseende

Små (men store til midder å være, 1-2,5 mm) edderkoppdyr som overflatisk kan minne om vevkjerringer (Opiliones). De er forholdsvis tynnhudete og to eller tre øyne på hver side av hodet. Pedipalpene er korte, med mange korte børster, chelicerene ender i en saks. Bakkroppen har 12 tydelig avgrensede ledd.

Levevis

De forekommer mellom løvstrø, under steiner og stokker. Hva de spiser er ikke fastslått med sikkerhet, men det er sannsynlig at de er åtsel- og/eller pollenetere.

Utbredelse

De er funnet finnes i Amerika, i deler av middelhavsområdet og her og der i Asia (Jemen, Kirgisia, India, Thailand).
De er trolig en reliktgruppe, den nåværende utbredelsen er rester av en videre, tidligere utbredelse.
Frank Wedekind

Oppvekst og utdanning

Da Wedekind var åtte år gammel, flyttet foreldrene til Lenzburg i Sveits, hvor han vokste opp. Etter fullført skolegang begynte han å studere jus, men avbrøt studiene og ble journalist.

Arbeid og forfatterskap

I 1889 flyttet han til München, hvor han i 1896 sammen med andre grunnla det satiriske tidsskriftet Simplicissimus. Her skrev han også tekster, noe som førte ham i fengsel for majestetsforbrytelse i 1899. Dette tidsskriftet er ikke minst kjent for illustrasjonene til den norske tegneren Olaf Gulbransson.
Wedekind skrev skuespill og dikt, og han framførte også egne dikt som revyskuespiller. Hans skuespill Der Erdgeist og Die Büchse der Pandora var grunnlag for Alban Bergs berømte opera Lulu. Figuren Lulu har også inspirert filmer som Something Wild (1986), Lulu on the Bridge (1998) og The Fine Art of Love (2005). Et annet verk av Wedekind er dramaet fra 1891, Frühlings Erwachen (Våroppvåkning).
Aukra kirke

Bakgrunn

Kirken står på øyen Gossa i ytre Romsdal der det har vært bosetning fra de eldste tider. Like ved dagens kirke (på det tidligere tunet for prestegården) ble det i 1998 avdekket spor av et langhus fra forhistorisk tid. Langhuset hadde jordgravde stolper og kan ha vært opp mot 30 meter langt. Stolpene sto parvis og har trolig båret taket i en bukk- eller grindkonstruksjon. Dette er det største førhistoriske huset som er funnet i Romsdal. «Aukra» var navnet på den største gården på Gossa og er stedet både for prestegården og for kirken med kirkegård. I dansketiden ble navnet skrevet Aggerø, Agerø eller Akerø.
Den første kirken i ytre Romsdal ble trolig reist på Aukra, på Gossa. Til å begynne med var den først Aukra kirke trolig en av bare tre kirker i Romsdal, de to andre var Bolsøy og Veøy. I 1661 var det fire hovedkirker i Romsdal: Aukra, Veøy, Rød og Grytten. Prestegjeldet Aukra omfattet opprinnelig syv kirker: Aukra, Bud, Hustad, Vågøy, Sandøy, Harøy og Ona. Sognepresten residerte i Aukra mens de andre kirkene ble betjent av kapellaner. I 1755 ble Bud og Hustad eget prestegjeld, og Vågøy ble overført til Fræna i 1859. I 1878 ble det reist kirke i Ugelvika på Otrøya og dette ble eget sogn.
Stavkirken på stedet ble revet i 1648 fordi den var i dårlig stand og ble erstattet av en korskirke som brant ned i 1709 etter lynnedslag. Nesten alt inventaret gikk tapt i 1709. En ny kirke var ferdig i 1712, og det er uklart om dette var en langkirke eller korskirke med 51 stoler. Kongen solgte i 1725 Aukra kirke til Erik Must for 625 riksdaler. Salget inngikk i det store kirkesalget på 1720-tallet da kongen var i pengenød etter Den store nordiske krig. Etter to år solgte Erik Must kirken til en gruppe bønder for samme pris. Lynet slo ned i tårnet 19. desember 1772 og kirken brant ned til grunnen, en kalk, en disk, vengene på altertavla og et antemensale ble reddet. Antemnesalet er merket med året 1712 og oppbevares i Romsdalsmuseet.
I 1774 ble det reist en korskirke på samme tomt som den forrige. For å hindre lynnedslag ble den bygget uten tårn, men med frittstående klokkestøpul. Lynnedslag i 1834 ødela også denne kirken, vingene på altertavlen, kalk, disk og antemensalet ble igjen reddet sammen med lysekrone og lysestaker. Gjenstandene ble reddet ved at en mann brøt seg inn i den brennende kirken med øks. En modell av kirken som brant i 1834 ble laget i 1842 og henger i den nåværende kirken.

Inventar

Vingene på den nåværende altertavla stammer fra altertavla fra 1712. I tillegg er disk, kalk og antemensale fra 1712 reddet fra tidligere branner. Den fikk orgel i 1879. De fire evangelistene skåret i tre er fra 1926. Altertavla har et maleri som etterligner «Nattverden» av Leonardo da Vinci. Preikestolen er dekorert med malerier av evangelistene. I kirken henger også en skipsmodell (en fregatt med 34 kanoner) fra 1835.
Anneberg

Anneberg er et tettsted i Nässjö kommune i Jönköpings län i Småland i Sverige. I 2010 hadde tettstedet 833 innbyggere.
Bioteknologi

Historie

Bioteknologi er et nytt ord på en type naturvitenskap som har blitt brukt i flere århundrer. Da det ble bakt brød, brukte folk bioteknologi uten at de visste det. Når man baker brød, tilsetter man gjær for at brødet skal heve seg, og det som skjer, er at en kjemisk prosess begynner som gjør at gjæren begynner å produsere karbondioksid (CO₂). Karbondioksiden gjør at brødet hever seg. Bioteknologi har blitt brukt i flere anledninger som f.eks. når man laget øl eller vin, og når man laget ost.

Kloning av mennesker

Kloning av mennesker er et omdiskutert tema. Hvis en skulle klone et menneske måtte en brukt terapeutisk kloning. Det er å klone menneskeceller med et mål om å lage stamceller som kan gi opphav til cellevev, noe som også kanskje kan brukes til å helbrede alvorlige sykdommer. Det er enda ikke blitt klonet et menneske i verden, men noen forskere har sagt at de har som mål å klone mennesker.

Utdannelse

For å kunne jobbe innen bioteknologi må en gå ingeniørstudier eller realfagsstudier. For å kunne gå Ingeniørstudiet må en tilfredsstille spesielle krav innen realfag og innen matematikk. Fordypning i bioteknologi gir studenten kjennskap til biokjemi, mikrobiologi, genteknologi og biokjemiteknikk. 
Etter fem års studium på universitet eller tre års studium på høyskole kan man få tittelen ingeniør. En kan finne jobber innen kjemisk industri, miljø, oljeindustri, legemiddelbransjen osv. Ved tre års ingeniørutdanning ved en høyskole kan man ta en to års påbygging til mastergrad ved universitet enten i utlandet eller i Norge.

Norsk forskning

Bioteknologi er en type forskning Norge har begynt å satse på, men bruker lite penger til dette sammenlignet med flere andre land. I fjorårets statsbudsjett ble det gitt 100 millioner med forslag om å øke med 50 millioner i år. Det ble likevel lite i forhold til det for eksempel USA bruker på bioteknologi, 120 milliarder i året.
Innen marin bioteknologi og medisinsk diagnostikk hevder Norge seg bra. Firma som Biotec Pharmacon, Maritex og Intervet Norbio hevder seg bra på områdene sine. Grunnen til at Norge hevder seg godt innen marin bioteknologi er fordi Norge satser på lakseoppdrett. Det er drivkraften for forskningen. Det er verd å merke seg at Direktoratet for naturforvaltning i august 2009 fraråder videre vekst innen lakseoppdrett p.g.a den store trusselen mot bestandene av villaks. 
Biotec Pharmacon selger for øyeblikket Norges dyreste eksportvare, små porsjoner vann med rensende enzymer fra opptinte reker. Et gram av dette vannet koster 1 million kroner. De har så stor etterspørsel at de sliter med å produsere nok. 
Det norske selskapet GenoMar jobber med å utvikle en ny type oppdrettsfisk kalt tilapia. Det er en type oppdrettsfisk som har blitt laget ut fra en robust stamfar fra den afrikanske ferskvannsfisken tilapia. Eksperter på laks sier den har en helt nøytral smak som kan tilpasses etter hva den fôres med.
NM i ishockey 2012

Kvartfinaler

Kvartfinalene spilles best av 7 kamper. I kvartfinalen velger lag 1 mellom lag 7/8. Deretter velger lag 2 mellom gjenværende lag 7/8 og lag 6. Lag 3 velger deretter mellom gjenværende lag 6/7/8 og lag 5. Høyest rangert lag har hjemmekamp i kamp 1, 3, 5 og 7, mens lavest rangerte lag har hjemmekamp i kamp 2, 4 og 6.

Semifinaler

I semifinalen velger høyest rangerte lag mellom de to lavest rangerte lag etter plassering i grunnserien. Høyest rangerte lag har hjemmekamp i kamp 1, 3, 5 og 7, mens lavest rangerte lag har hjemmekamp i kamp 2, 4 og 6.
Johannes Gausdal

Bakgrunn

Gausdal ankom India i november 1915 – og giftet seg fire år senere med misjonær Ingrid Gausdal (f. 1893). Deres datter, Elisabeth Dørdal (f. 1922), har selv videreført sine foreldres misjonsgjerning. Johannes og Ingrid Gausdal arbeidet ved misjonsstasjonene i Kaerabani, Basetkundi, Chondorpura, Grahampur, Koroya, Mohulpahari, Dumka og Benagaria i den delstaten som nå kalles Jharkhand i nordøst-India. 
Ved inngangen til Andre verdenskrig etterfulgte Gausdal Rasmus Rasmussen Rosenlund som førstesekretær for The Santal Mission of the Northern Churches. Allerede fra første stund hadde Gausdal et mål om å bygge opp en selvstendig luthersk santalkirke i området. Denne målsettingen hadde allerede kommet klart fram i en publikasjon kalt Menighetsdannelsen i Santalistan som han utga få år etter ankomst på misjonsmarken. I likhet med sin nære medarbeider og venn Paul Olaf Bodding ønsket han at santalene selv skulle få ressurser til å lede sin egen kirke. I hele misjonskarrieren hadde Gausdal et større fokus på kirkedannelse enn på misjon. Etter at han overtok som førstesekretær for misjonen ble disse synspunktene løftet fram og tatt opp på bred basis i Santalmisjonen internasjonalt. Like før Verdenskrigens slutt, i april 1945, møttes en bredt anlagt komite (med medlemmer fra Norge, Danmark, Sverige og USA) for å drøfte mulighetene for etableringen av en egen santalkirke. Dette møtet dannet grunnlaget for den senere etableringen av the Northern Evangelical Lutheran Church i 1950 der Gausdal altså ble første biskop.
Lofot-stormen 1868

Lofot-stormen 1868 betegner et uvær som rammet Lofoten 31. mars 1868. Det omkom ca. 100 fiskere under stormen, noe som utgjorde ca. en halv prosent av deltakerne på lofotfisket.
Umami

Umami (som betyr «god smak» på japansk) er den femte smak ved siden av surt, søtt, salt og bittert.
Umami ble først oppdaget av den japanske kjemikeren Kikunae Ikeda i 1907 (eller 1908), men ble ikke allment akseptert i det vitenskapelige miljøet før i 2002, da forskere oppdaget spesialiserte glutamat-smaksløker på tungen.
Smaksstoffene i proteiner fra kjøtt og alger, som består av aminosyrene glutamat og inosinat, gir denne smaken. MSG er hovedingrediensen i umami, men det er minst 40 andre kjemiske stoffer som bidrar til umamismaken.
Asparges, tomater, ost (særlig Parmesan), shiitake, kombu-tare, melk og kjøtt er eksempler på matvarer som smaker umami.
Apuecla

Utseende

Middelsstore stjertvinger med to stjerter på bakvingen. Oversiden er metallisk blå med svarte ytterkanter og svart ytre del av forvingen. Hannen er litt mer kontrastrikt farget og blankere enn hunnen. Undersiden er lyst brunlig med rødbrune tverrstriper.

Levevis

Artene kan finnes i tåkeskog.

Utbredelse

Disse artene lever i Mellom-Amerika og Guyana.
Rub el Hizb

Rub El Hizb (arabisk ربع الحزب) er et islamsk kalligrafisk element som markerer slutten på et kapittel i Koranen. Det består av to overlappende kvadrater med en sirkel i midten. I Unicode er symbolet U+06DE (۞).
Symbolet er benyttet på mange elementer og flagg. Grunnrisset i Petronas Towers er basert på Rub el Hizb.
H.I.J.O.S.

Historie

H.I.J.O.S. ble grunnlagt i Argentina i 1995 av barn og etterlatte av forsvunnede, bortførte, fengslede og drepte. H.I.J.O.S. Guatemala ble grunnlagt i Guatemala By i 1999. Siden har organisasjonen blitt grunnlagt i flere land i Latin-Amerika.
Bortføringer av politiske meningsmotstandere og urfolk har vært et utbredt problem under og i ettertid av militærdiktaturer i flere latinamerikanske land.
Fylkesvei 6100

Fylkesveg 6100 går mellom Bolgvatnet og Bjørnvika i Kristiansund kommune. Veien er 5,5 km lang.
Frem til 2019 hadde veien betegnelsen Fv267.